कार्यकर्ता महाकुंभ शिवराज सिंह चौहान ने राहुल गांधी की अपरिपक्वता पर कांग्रेस को घेरा संबंधित खबरें भाषण के कुछ बिंदु ► जितना कीचड़ उछालोगे, कमल उतना ही खिलेगा। ► जिस पार्टी की मुखिया ही महिला रही है, उसमें महिला अधिकारों पर मतभेद दिखा (3 तलाक के बारे में) ► पूरी दुनिया में भाजपा के अलावा कोई दल नहीं है जो मानववाद की बात करता हो। ► वोट बैंक की राजनीति ने देश को दीमक की तरह कुतरा है। ► हमारी सरकार अगड़े-पिछड़े का भेद नहीं करती। विपक्ष सामाजिक ताने बाने को तोड़ रहा है। प्रधानमंत्री नरेंद्र मोदी ने भोपाल में मंगलवार को आयोजित कार्यकर्ता महाकुंभ में पार्टी कार्यकर्ताओं को प्रेरित करते हुए कांग्रेस पर जमकर हमला बोला। मोदी ने कहा कि वोट बैंक की राजनीति के लिए किसी भी स्तर पर उतर जाने वाली कांग्रेस पार्टी अपने घमंड के कारण आज कहीं की नहीं रह गई है। उन्होंने कहा कि 125 वर्ष पुरानी पार्टी 44 सांसदों पर सिमट कर रह गई है लेकिन अब तक उसमें आत्मचिंतन का कोई लक्षण नहीं नजर आ रहा है, उसका अहंकार पहले की तरह बरकरार है। प्रधानमंत्री ने स्थानीय जंबूरी मैदान पर जुटे लाखों पार्टी कार्यकर्ताओं को संबोधित करते हुए कहा कि विश्व की सबसे बड़ी पार्टी का कार्यकर्ता होने के नाते उन्हें गर्व है। कांग्रेस पर हमला करते हुए उन्होंने कहा कि अहंकार में डूबी रहने वाली कांग्रेस को आज छोटे-छोटे दलों के हाथ-पैर जोड़कर समर्थन मांगना पड़ रहा है। उन्होंने यह तक कहा कि कांग्रेस देश के बाहर साझेदार तलाश रही है तो क्या अब बाहरी देश तय करेंगे कि देश का प्रधानमंत्री कौन होगा?  प्रधानमंत्री ने अपने भाषण में तीन तलाक का जिक्र करते हुए कहा कि जिस पार्टी की मुखिया एक महिला रही है, कम से कम उस पार्टी को इस मामले पर वोट बैंक की राजनीति नहीं करनी चाहिए। उन्होंने कार्यकर्ताओं का आह्वान किया कि आगामी विधानसभा चुनाव में प्रदेश के हर बूथ पर कमल का खिलना सुनिश्चित करें। उन्होंने 'मेरा बूथ, सबसे मजबूत' का नारा दिया। प्रधानमंत्री ने अपने भाषण में गांधी, लोहिया और दीनदयाल के बारे में कहा कि वे इन तीनों नेताओं से अत्यधिक प्रभावित रहे हैं।  भाजपा के राष्ट्रीय अध्यक्ष अमित शाह ने अपने भाषण में अवैघ घुसपैठियों का मुद्दा उठाया। शाह ने कहा कि कांग्रेस चाहे जितना विरोध कर ले, घुसपैठियों को देश से बाहर निकालने की प्रक्रिया रुकेगी नहीं।  शाह ने कहा कि देश के 70 फीसदी भूभाग पर आज भाजपा का शासन है और राहुल गांधी को मध्य प्रदेश में जीत का दिवास्वप्न देखना बंद कर देना चाहिए। उन्होंने सलाह दी कि गांधी को इसके बजाय आत्मचिंतन करना चाहिए कि उनकी पार्टी की इस कदर दुर्दशा क्यों हो गई है। शाह ने दावा किया कि भाजपा मध्य प्रदेश में केवल चुनाव नहीं जीतेगी बल्कि वह इतने बड़े अंतर से जीतेगी कि शत्रु थर्रा जाएंगे।  शाह ने याद किया कि आज पंडित दीनदयाल उपाध्याय की जयंती है और उनकी अगली जयंती के वक्त पांच राज्यों सहित केंद्र में चुनाव हो रहे होंगे। उन्होंने महाकुंभ में आये लाखों कार्यकर्ताओं का आह्वान किया कि पार्टी को देश के एक एक बूथ पर विजय दिलानी है।  इससे पहले मुख्यमंत्री शिवराज सिंह चौहान ने अपने भाषण में प्रधानमंत्री मोदी की जमकर तारीफ की। उन्होंने कहा कि मोदी सरकार के आगमन के बाद केंद्रीय करों में प्रदेश का हिस्सा 30 हजार करोड़ रुपये से बढ़कर 61 हजार करोड़ रुपये हो गया। उन्होंने मोदी सरकार की आयुष्मान योजना की भी जमकर प्रशंसा की। उन्होंने कहा कि अटल बिहारी वाजपेयी और लालकृष्ण आडवाणी की जोड़ी ने देश में पहली बार भाजपा की सरकार बनवाई और अब नरेंद्र मोदी और अमित शाह की जोड़ी के नेतृत्व में भाजपा नयी ऊंचाइयां तय कर रही है।  मुख्यमंत्री ने अपने संबोधन में कांग्रेस अध्यक्ष राहुल गांधी को भी आड़े हाथों लिया। उन्होंने कहा कि राहुल गांधी उन्हें घोषणा मशीन कहते हैं लेकिन वह स्वयं 'फन मशीन' हैं और जहां जाते हैं कुछ न कुछ मनोरंजन अवश्य प्रदान करते हैं। उल्लेखनीय है कि भाजपा के इस कार्यकर्ता महाकुंभ में प्रदेश भर से लाखों की संख्या में भाजपा कार्यकर्ता पहुंचे हैं। पार्टी के प्रदेश अध्यक्ष राकेश सिंह ने दावा किया कि 10 लाख से अधिक कार्यकर्ता इस कार्यक्रम में शामिल होने राजधानी पहुंचे। 
अहंकार ने कांग्रेस को डुबोयाः मोदी
Activist Mahakumbh Shivraj Singh Chouhan hits out at Congress for breaking social fabric. Activist Mahakumbh Shivraj Singh Chouhan inspires party workers at Karyakarta Mahakumbh in Bhopal on Tuesday. Modi says Congress workers will not be allowed to enter the party's heartland. Congress workers will not be allowed to enter the party's booth in the first election, says Rahul Gandhi
Arrogance drowned Congress: Modi